rlitschk/wikidir huggingface dataset:
De Mairie Sürsen weer in de Franzosentied (1810 bet 1813) een von de veer Mairien, in de de Kanton Zeven indeelt weer. De Seet weer in Sürsen. Se harr 1473 Inwahners. De Ümgegend von Sürsen hett vör de Franzosentied to de Böörden Heeßel un Sürsen un de Huusvaagdie Zeven von dat Amt Zeven in dat Hartogdom Bremen höört, wat in dat Kurförstendom Hannover leeg. Dat Kurförstendom Hannover weer in de Tied von de Koalitschoonskriege siet 1801 von Franzosen un Prüßen besett. To’n 1. März 1810 is dat Rebeed denn Deel von dat Königriek Westfalen worrn, wat en Satellitenstaat von Frankriek weer. Binnen Westfalen weer de Mairie Sürsen een von de söss Mairien in’n Kanton Sürsen von’n Distrikt Stood, Departement von de Elv- un Wersermünnen. Man al to’n 1. Januar 1811 harr dat wedder en Enn. Dat Königriek Westfalen müss dat Departement direkt an dat Franzöösche Kaiserriek afgeven. De Mairie Sürsen weer nu een von de veer Mairien in’n Kanton Zeven, Distrikt Stood, Departement von de Elvmünnen. De Mairie weer nu düüdlich grötter, dor sünd Öörd in tohoopfaat worrn, de vörher in Westfalen to de dree Mairien Sürsen, Annerlingen un Godenst (all dree in’n Kanton Sürsen) höört harrn. 1813/1814 hebbt de
En Schüttenvereen (ok Schüttengill, Schüttensellschop, Scheetclub) is en Vereen, in den Scheetsport bedreven warrt. Verwandt sünd de Schüttenbroderschoppen. In’n Düütschen Schüttenbund sünd 14.374 Schüttenverenen tohoopslaten (Stand 2016). Buten de düütschsprakigen Rebeden (Düütschland, Öösterriek, Swiez, Süüdtirol, Oostbelgien) un de Rebeden, in de vele Düütsche utwannert sünd (USA), sünd Schüttenverenen meist unbekannt. De öllsten Vörlöpers von de hüdigen Schüttenverenen kemen in de Städer von dat Middelöller op. De Börgers von de Städer harrn de Plicht, de Stadt mit Wapen to verdeffenderen, wenn dat nödig weer. De öllste Nawies för so en Schüttengill is ut dat Johr 1139 in Gymnich. Vele modeerne Schüttenverenen seht sik in düsse Traditschoon. De Schüttenvereen in sien modeerne Form is aver eerst in dat 19. Johrhunnert opkamen. Dör de Politik von Napoleon is dat Hillige Röömsche Riek 1806 ünnergahn. De düütschen Lannen weren na düsse Tied en Flickenteppich ut lüttje Länner. De Natschonalismus, de in düsse Tied in’t Opkamen weer, wull wedder en vereenigten düütschen Staat grünnen. De Schüttenverenen harrn in düssen Sinn de Wehrhaftigkeit von de Börgers to verbetern. Nadem de Twete Weltkrieg toenn weer, is dat Schüttenwesen von de Allieerten toeerst verbaden worrn. As sik 1949 de Bundsrepubliek Düütschland grünnt hett, sünd vele von de olen
Arv betekent Arv, dat Arvgood, wat na en Doodsfall verarvt warrt, Arv (Kreis Sleswig-Flensborg)Arv, Gemeen in’n Kreis Sleswig-Flensborg, Sleswig-Holsteen, Arv, Oort in de Gemeen Hu’e in’n Landkreis Oosterholt, Neddersassen. ARV is afkört för Armed Robotic Vehicle, Autobahn-Richtgeschwindigkeits-Verordnung, Allgemeiner Rettungsverband, Flegerhaven Lakeland Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
De Noord-Oostsee-Kanal is en Kanal vun 98 Kilometer, de de Noordsee (in Brunsbüttel) mit de Oostsee (in Kiel-Holtenau) verbindt. De Kanal is en Afkörten dör dat Halfeiland vun dat Kimbrisch Halfeiland (Jütland un Sleswig-Holsteen); so spart de Seelüüd 280 Seemielen (519 km). Mit tominnst 120 Schipp pro Dag in Dörchsnitt is he op de List vun de künstlich Waterstraten, de an mehrsten bruukt warrt, in de Welt. De eerste Verbinnen twischen de twee Seen weer de Eiderkanal. De Bo weer daan 1784. He weer 43 km vun de 175 km op den Weg vun Kiel to de Eidermünden in Tönn. He weer 29 Meter breet un 3 Meter deep. De Eiderkanal kunnt also Schipp bito 300 Tonnen opnehmen. Wiel de düütsche Marine ehr Lagers verbinnen wullt, ahn den Ümweg üm Däänmark rüm to maken, entscheed de Rieksregeeren, dor mööt en ne’en Kanal her. 1887 begünn de Arbeiden in Holtenau bi Kiel. Över acht Johren warkt 9 000 Minschen an de Bo. An’n 20. Juni 1895 verkloort Kaiser Willem II. den Noord-Oostsee-Kanal as apen un nöömt em to de Ehr vun den eersten Kaiser vun’t Düütsche Riek Kaiser-Willelm-Kanal. Na un na bruken jümmers mehr Schipp den Kanal. Över de Tiet is
Erve betekent Erve, Stroom in Frankriek, de in de Sarthe münnt, Erve, Oort in de Provinz Lecco, Region Lombardei, Italien. Dat is ok de hoochdüütsche Naam von Arv, Oort in de Gemeen Hu’e in’n Landkreis Veern, Neddersassen. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Mairie Hu’e betekent Mairie Hu’e, Mairie in’n Kanton Otterbarg, Distrikt Bremervöör, Departement von de Elv- un Wersermünnen, Mairie Hu’e, Mairie in’n Kanton Oosterholt, Distrikt Bremervöör, Departement von de Elv- un Wersermünnen. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Arv (hoochdüütsch Erve) is en Dörp in de Gemeen Hu’e in’n Landkreis Oosterholt, Neddersassen. Binnen de Gemeen höört de Oort to de Oortsdelen Stendörp (Groot Arv) un Werschenreeg (Lütt Arv). De Oort liggt op de Oosterholter Geest. Dat Water ut dat Rebeed flütt över de Schönebeker Au af. De Naveröörd sünd Heilshoorn in’n Noorden, Buschhusen in’n Noordoosten, Werschenreeg, Loog, Scharmbeekstotel un Leessemstotel in’n Süüdoosten, Ihlpohl in’n Süden, Stendörp in’n Süüdwesten, Habichthorst in’n Westen un Korbeck un Brundörp in’n Noordwesten. In de Franzosentied hett de Oort toeerst 1810 bet 1811 binnen dat Königriek Westfalen to de Mairie Werschenreeg in’n Kanton Hu’e höört un denn von 1811 bet 1814 to dat Franzöösche Kaiserriek ünner Napoleon un dor to de Mairie Hu’e in’n Kanton Oosterholt. De Oort is von öllers opdeelt ween: Groot Arv hett vör 1852 to’n Bezirk Leessem von dat Gericht Leessem-Schönebeck tohöört un denn von 1852 bet 1859 to dat Amt Leessem. 1859 is dat Amt Leessem Deel von dat Amt Blomendal worrn, ut dat 1885 de Kreis Blomendal billt worrn is, de 1932 mit’n Kreis Oosterholt tohoopslaten worrn is. Lütt Arv hett bet 1848 to dat Gericht Hu’e höört. Düt Gericht is 1848 Deel von dat Amt Oosterholt worrn,
Ratschonalismus, ok Rationalismus, (vun lat. ratio Vernunft) meent philosoophsche Twiege un Projekte, de dor vun utgaht, datt minschlich Weten sunnerlich (oder ok ganz alleen) dör ratschonal Denken tostanne kummt. Dor hangt denn mit tosamen, datt annere Borns vun Kennis minner acht weert, u. a. allens, wat de Sinnen upnehmen könnt (Empirie) oder wat in de Religion openbaart oder wietergeven warrt. Gegen düsse Ansicht over gifft dat Positschonen, de troot de minschliche Vernunft nich so veel to oder meent sogor, dor konn een gor keen objektiv Weten mit tofaat kriegen. Dor höört de Irratschonalismus mit siene allerhand Twiege just so to, as de „Vernunftskepsis“. Se weert vundeswegen as „anti-ratschonalistisch“ ankeken. In de Philosophiegeschicht warrt „Ratschonalismus“ in en engern Sinn meist bruukt as Kennteken vun Denkers as Descartes, Spinoza oder Leibniz. Dor weert se gegen de Philosophen vun den (engelschen) Empirismus (u. a. Thomas Hobbes, John Locke un David Hume) over stellt. Hüdigendags meent allerhand Philosophiehistorikers, so eenfach weer dat nich in to delen., ofschoonst dat jummers noch begäng is. In annere Tosamenhänge vun de Philosophie warrt “Ratschonalismus” as Begreep in de philosoophsche Systematik bruukt, ohn, datt he sik sunnerlich up de Philosophiegeschicht betrecken mutt: In de Kennistheorie (Epistemologie) steiht he for
Vörstadt (dt. Vorstadt) is en Stadtdeel vun Kiel. De Raathuusstraat mit den Lütten Kiel un de Holstenbrüch mit den Bootshaven begrenzt de Vörstadt in Noorden. De südlichste Straat is de Raiffeisenstraat, dat Sophienblatt un de Ringstraat. In Westen gaht de Vörstadt bito Schülperbaum un den Königsweg. Vele Lüüd kemen na Kiel un wahnen, woneem vundaag de Ooltstadt liggt. Jichtenswann weer dor keen Platz mehr för all de Inwahnerschen un Inwahners, un so bekeem de eerste Kieler Börger 1572 dat Recht, vör de Döör vun de Stadt to siedeln. In’n Noorden legg de Flecken Brunswik, in Oosten de Föörd un in’n Westen de Lütte Kiel; de Städterschen un Städter kunnen sik blots na Süden güntsiets vun de Holstenbrüch nedderlaten. De Hüüs stunnen ahn Regeln üm de Feldwegen rop to’n Kohbarg. Dat geev de Oort sien eersten Naam Kohstede, un he schull later Vörstadt nöömt warrn. Dat Papeer vun de Inweihen vun de Universität 1665 vertellt vun en Dörp Kohbarg. Jümmer vundaag gifft dat en Straat mit de Naam Kleiner Kuhberg (nd. Lütte Kohbarg). Raathuus Opernhuus Sparkassen-Arena (ehrtieds Oostseehall) Sophienhoff Hööftbahnhoff Commons: Kiel-Vorstadt - Biller, Videos un Höördateien (dt.) Kieler Vorstadt in dat Stadtwiki vun Kiel (dt.) Hilscher, H.-G., Landeshauptstadt Kiel (2017)
Exerzeerplatz (dt. Exerzierplatz) is en Stadtdeel vun Kiel. Sien Grenzen sünd anfangen in’n Noorden un denn mit de Klock: Kloppstockstraat, Fleethörn, Raathuusstraat, Schülperbaum, Königsweg, Ringstraat, Hermann-Weigmann-Straat, Stephan-Heinzel-Straat, Sternstraat un Goethestraat. Vun af dat 15. Johrhunnert an höört en op, Lüüd op den Olen Markt op to hangen. De ne’e Galg stunn nu wiet weg vör de Stadtdöör in’n Westen, woneem vundaag de Stadtdeel Exerzeerplatz is. De Kielerschen un Kielers nömen de Dieken drüm rüm Grote un Lütte Galgdiek; se verswinnen 1887. En bo an de Stell vun den Stadtdeel bet in’t 18. Johrhunnert meist nix. De Botaansche Goorn Kiel leeg twischen de Straten Prüne, Schülperbaum un Karkhoffallee vun 1803 bet 1885. De Stadtdeel Exerzeerplatz hett sien Naam vun den Platz, de so heten deit. Däänsche oder düütsche Soldaten bruken den Platz vun 1744 bet 1846 för ehr militäärschen Öven (la. exercere, nd. öven). De „Exer“, so nöömt em de Kielerschen un Kielers, is vundaag Park- un Marktplatz. 1904 wöör de Markt vun de Ooltstadt op den Exerzeerplatz haalt. Commons: Kiel-Exerzierplatz – Biller, Videos, Höördateien Kieler Stadtdeel Exerzeerplatz in’t Stadtwiki vun Kiel Landshööftstadt Kiel (2017) interaktive Koort (dt.) Stadtdelen vun Kiel 1: Ooltstadt | 2: Vörstadt | 3: Exerzeerplatz | 4:
Bernard Louis Auguste Paul Kardinal Panafieu (* 26. Januar 1931 in Châtellerault; † 12. November 2017 in Carpentras) weer en franzöösch Geistlicher, Arzbischop vun Marseille un Kardinal vun den Röömsch-kathoolsch Kark. Bernard Panafieu hett Philosophie un Kathoolsch Theologie in Albi un Issy-les-Moulineaux studeert un kreeg 1956 för dat Arzbisdom Albi dat Sakrament vun de Preesterweehn. Ansluutend hett he as Gemeendseelsörger, Schoolkaplan, Studentenpfarrer un Generalsekretär vun den Preesterraat vun Albi arbeit. An‘ 18. April 1974 hett hüm Paapst Paul VI. to’n Titularbischop vun Thibilis nömmt un hüm to’n Weehebischop in Annecy bestellt. De Bischopsweehn kreeg he an‘ 9. Juni 1974 dör Arzbischop vun Albi, Claude Marie Joseph Dupuy; Mitkonsekratoren weern Jean-Baptiste Sauvage, Bischop vun Annecy, un Henri Clément Victor Donze, Bischop vun Lourdes. An‘ 30. November 1978 hett hüm Paapst Johannes Paul II. to’n Arzbischop vun Aix-en-Provence un an‘ 24. August 1994 to’n Koadjutorarzbischop vun dat Arzbisdom Marseille nömmt, de sien Leitung he in‘ April 1995 övernehm. Johannes Paul II. nehm Panafieu an‘ 21. Oktober 2003 as Kardinalpreester mit de Titelkark San Gregorio Barbarigo alle Tre Fontane in dat Kardinalskollegium upnommen. Kardinal Panafieu weer Liddmaat vun den Päpstlichen Raat för Interreligiösen Dialog un den Päpstlichen Raat för Gerechtigkeit un Freeden. He
Loog (hoochdüütsch Loge) weer en Dörp in de Gemeen Hu’e in’n Landkreis Oosterholt, Neddersassen. Binnen de Gemeen höört dat Rebeed to’n Oortsdeel Werschenreeg. De Oort is vondaag kumplett mit Werschenreeg un Leessemstotel to een Oort tohoopwussen un höört to de Vöröörd von Bremen. De Grenz na’n Stadtbezirk Bremen-Noord liggt dree Kilometer in’n Süden. De Oort liggt op de Oosterholter Geest. Dat Water ut dat Rebeed flütt över de Schönebeker Au af. De Naveröörd sünd Buschhusen un Vörscharmbeekstotel in’n Noordoosten, de Wullbrandt, Övelgünn un Scharmbeekstotel in’n Oosten, Leessemstotel in’n Süden, Stendörp in’n Süüdwesten, Werschenreeg un Arv in’n Westen un Heilshoorn in’n Noordwesten. In de Franzosentied hett de Oort toeerst 1810 bet 1811 binnen dat Königriek Westfalen to de Mairie Werschenreeg in’n Kanton Hu’e höört un denn von 1811 bet 1814 to dat Franzöösche Kaiserriek ünner Napoleon un dor to de Mairie Hu’e in’n Kanton Oosterholt. De Oort hett bet 1848 to dat Gericht Hu’e höört. Düt Gericht is 1848 Deel von dat Amt Oosterholt worrn, ut dat 1885 wedder de Kreis Oosterholt worrn is. De Kreis Oosterholt hett sik 1932 mit’n Kreis Blomendal to’n hüdigen Kreis Oosterholt tohoopslaten. De Oort weer in dat 19. Johrhunnert en egen Gemeen, is aver al
Osterhagen is de hoochdüütsche Naam von Osterhohn, Oort in de Gemeen Lutterberg in’n Landkreis Göttingen, Neddersassen, Oosterhagen, Oort in de Gemeen Hu’e in’n Landkreis Oosterholt, Neddersassen. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
De Goldflege oder Goldfleeg (Lucilia sericata) is en Flege ut de Familie vun de Brummers (Calliphoridae). Se is in Europa un Asien tohuse. Dat Lief vun de Flegen warrt 7 bit 11 Millimeters lang un glimmert goldgröön. De veerte Langsader vun de Flunken is scharp afknickt. Dat Seken leggt siene Eier sunnerlich up Aas af. Dor freet de Budden denn vun. De adulten Flegen suugt an Aas, man se fleegt ok na Blöten hen un suugt dor Nektar ut. De Budden vun de Goldflege sünd in'n Hannel as Pinky Maden to kriegen. Den Naam hefft se vun de Budden ehre rosa (pinke) Farv her. Pinkies weert as Lockspies bi't Angeln un ok as Foder in de Terraristik bruukt, sunnerlich as Foder for Insekten. Sterile Pinky Maden weert in Speziallabore tücht un könnt in de Wundtherapie insett weern, liek as de Buddentherapie. Nadem dat Penicillin utfunnen wurrn weer, is düsse Aart vun Behanneln torüchgahn, man siet en Reeg vun Johren kummt se wedder torüch in de mediziensche Praxis, vunwegen datt se goot hölpen deit un ok bi Antibiotikum-Resistenz antowennen is. Goldflege. Mehr Biller, Videos oder Audiodateien to’t Thema gifft dat bi Wikimedia Commons. www.insektenbox.de
Oralsex (vun lat. os, oris „Mund“) is de Naam for all Sexualpraktiken, bi de een Sexualpartner den annern sien Geslechtsorgane mit den Mund (de Lippen, de Tunge, de Tähne) tarren deit. Dor warrt en Unnerscheed bi maakt twuschen: Fellatio, wat de Tarreree vun en Mann sien Pint mit’n Mund is, un Cunnilingus, wenn de Kutt vun en Fro mit’n Mund stimuleert warrt. In’e Umgangsspraak warrt to Oralsex ok seggt „dat (up) franzöösch maken“ for beide Varianten, „blasen“ for Fellatio oder „lecken“ for Cunnilingus. Midderwielen warrt in Europa for Fellatio ok faken de Utdruck „Blowjob“ bruukt, de ut dat amerikaansche Engelsch kamen deit. Oralsex. Mehr Biller, Videos oder Audiodateien to’t Thema gifft dat bi Wikimedia Commons.
De Fellatio (lat. fellare „sugen“) is en Form vun den Oralsex. Dor warrt de Pint dör den Sexualpartner sien Mund, Tunge un Lippen bi tarrt. Bi dat so nömmte Deepthroating kann de Tarreree ok dör de Strott tostannekamen. Bi de Fellatio kann an den Pint lutscht, blasen un suugt weern. In de mediziensche Spraken warrt se ok Coitus per Os („Inföhren vun den Pint in den Mund“) nömmt. In de Umgangsspraak heet se unner annern „een blasen“, dat „up franzöösch maken“ oder warrt mit en Utdruck, de ut dat amerikaansche Engelsch kummt, „Blowjob“ nömmt. Wenn de Geslechtsorgane vun en Fro tarrt weert, warrt nich vun Fellatio, man vun Cunnilingus snackt. Faken warrt Fellatio bi dat Vörspeel utöövt, vunwegen datt dor de Lust mit anprickelt weern kann, oder wenn en Erektschoon tostanne brocht weern schall. Se is ok en Form vun dat Petting, wenn utprobeert warrt, wat sexuell mööglich is. Fellatio is ok bi annere Aarden mank de Primaten bekannt. Sunnerlich bi Bonobos is se sehn wurrn, man dor warrt se mank junge Mannslüde utöövt. Nich bloß mank Primaten kummt Fellatio vor. Se is up jeden Fall beschreven wurrn bi de Paarung vun en Fleeghunnen-Aart (Cynopterus sphinx). Fellatio is en Form
Cunnilingus (lat. cunnus „Kutt“ un lingua „Tunge“) warrt de Form vun Oralsex nömmt, bi de de Sexualpartner (egolweg, ob he Fro oder Mann is) de Fro ehre üteren Geslechtsorgane (Klitoris, Schaamlippen un Vagina) mit de Tung un de Lippen tarren deit. Bi’n direkten Kontakt mit de Fleetstoffe ut dat Lief vun en Sexualpartner besteiht jümmer dat Risiko vun Geslechtsktrankheiten as u. a. Chlamydien, Humane Papillomviren (HPV), Gonorrhoe, Herpes oder Hepatitis. Studien ut de leste Tied wiest en Tosamenhang twuschen Humane Papillomviren, Oralsex un Mundhöhlenkrebs. Um sik bi’n Cunnilingus to schulen gegen so’n Krankheiten könnt Lickdöker kofft weern. Dör dat Upsnieden vun en Kondom könnt se ok eenfach sülms herstellt weern. Anilingus Facesitting Fellatio Negenunsesstig Julius Rosenbaum: Geschichte der Lustseuche im Altertume nebst ausführlichen Untersuchungen über den Venus- und Phalluskultus, Bordelle, Νούσος ϑήλεια der Skythen, Paederastie und andere geschlechtliche Ausschweifungen der Alten als „Beiträge zur richtigen Erklärung ihrer Schriften“ dargestellt. 7. Uplage, H. Barsdorf, Berlin 1904, S. 223–273 Michael N. Pham, Austin John Jeffery, Yael Sela, Justin T. Lynn, Sara Trevino, Zachary Willockx, Adam Tratner, Paul Itchue, Todd K. Shackelford, Bernhard Fink, Melissa M. McDonald: Duration of Cunnilingus Predicts Estimated Ejaculate Volume in Humans: a Content Analysis of Pornography. In: Evolutionary
Oosterhagen (hoochdüütsch Osterhagen) is en lütten Oort in de Gemeen Hu’e in’n Landkreis Oosterholt, Neddersassen. Binnen de Gemeen höört dat Rebeed to’n Oortsdeel Ihlpohl. De Oort liggt op de Oosterholter Geest. Dat Water ut dat Rebeed flütt över de Ihl af. In’n Süden liggt dat Naturschuulrebeed Böver Ihldaal un in’n Oosten dat Naturschuulrebeed Heerweger Moor un Born von de Hu’er Beek. De Naveröörd sünd Arv un Werschenreeg in’n Noorden, Loog un Leessemstotel in’n Noordoosten, Hu’e in’n Oosten, Ihlpohl in’n Süüdwesten un Wollah un Stendörp in’n Noordwesten. De Oort höört vondaag to de Vöröörd von Bremen. De Grenz na’n Stadtbezirk Bremen-Noord liggt een Kilometer in’n Süden. Oosterhagen höört nu al siet 150 Johr mit Ihlpohl tohoop. In dat 19. Johrhunnert sünd de beiden Öörd noch üm un bi lieker groot ween (Oosterhagen mit veer Hüüs un Ihlpohl mit negen Hüüs). Sietdem is Oosterhagen nich groot wussen (blots de Oortsdeel Vör Oosterhagen, de aver to Hu’e un nich to Oosterhagen höört, hett en Reeg Hüüs tokregen), Ihlpohl aver is as Bremer Vöröörd op en Grött von 2387 Inwahners (Stand 1. April 2014) anwussen. In de Franzosentied hett de Oort toeerst 1810 bet 1811 binnen dat Königriek Westfalen to de Mairie Werschenreeg in’n
Övelgünn (hoochdüütsch Ovelgönne) is en lütt Dörp in de Gemeen Hu’e in’n Landkreis Oosterholt, Neddersassen. Binnen de Gemeen höört dat Rebeed to’n Oortsdeel Werschenreeg. Dichter bi is aver de Oort Scharmbeekstotel in de Gemeen Oosterholt-Scharmbeek, mit den Övelgünn tohoopwussen is. De Oort liggt op de Oosterholter Geest. In’n Süüdwesten liggt dat Naturschuulrebeed Heerweger Moor un Born von de Hu’er Beek. De Naveröörd sünd Buschhusen un Vörscharmbeekstotel in’n Noordoosten, Scharmbeekstotel in’n Oosten, Hu’e in’n Süden un Wullbrandt, Leessemstotel un Loog in’n Westen. In de Franzosentied hett de Oort toeerst 1810 bet 1811 binnen dat Königriek Westfalen to de Mairie Werschenreeg in’n Kanton Hu’e höört un denn von 1811 bet 1814 to dat Franzöösche Kaiserriek ünner Napoleon un dor to de Mairie Hu’e in’n Kanton Oosterholt. De Oort hett bet 1848 to dat Gericht Hu’e höört. Düt Gericht is 1848 Deel von dat Amt Oosterholt worrn, ut dat 1885 wedder de Kreis Oosterholt worrn is. De Kreis Oosterholt hett sik 1932 mit’n Kreis Blomendal to’n hüdigen Kreis Oosterholt tohoopslaten. De Oort weer fröher en egen Gemeen, is aver 1928/1929 mit de Gemeen Werschenreeg tohoopleggt worrn. An’n 1. März 1974 is de Gemeen Werschenreeg mit de Gemeenreform in Neddersassen Deel von de Gemeen
Olendamm (hoochdüütsch Altendamm) is en Dörp in de Gemeen Oosterholt-Scharmbeek in’n Landkreis Oosterholt, Neddersassen. Binnen de Gemeen höört Olendamm to de polietsche Oortschop Pennigbüttel. Bi Olendamm höört von öllers ok de Hööv von Wulfsborg mit bi. De Oort liggt in dat Düvelsmoor. Dat Water ut dat Rebeed flütt över Gravens na de Beek hen af. In’n Noorden is dat Naturschuulrebeed Moor bi Neddersandhusen un in’n Süden dat Pennigbütteler Moor. De Naveröörd sünd Neddersandhusen in’n Noorden, Wulfsborg un Düvelsmoor in’n Oosten, Olenbrügg un Neenfeld in’n Süden, Neendamm un Pennigbüttel in’n Süüdwesten, Myhl in’n Westen un Sandhusen in’n Noordwesten. Olendamm is as Moorkolonie in dat Düvelsmoor grünnt worrn. In de Franzosentied hett de Oort toeerst 1810 bet 1811 binnen dat Königriek Westfalen to de Mairie Pennigbüttel in’n Kanton Oosterholt höört un denn von 1811 bet 1814 to dat Franzöösche Kaiserriek ünner Napoleon un dor to de Mairie Oosterholt in’n Kanton Oosterholt. De Oort hett vör 1885 to de Vaagdie Scharmbeek von dat Amt Oosterholt tohöört. Na 1885 weer dat in’n Kreis Oosterholt. 1932 is dat Deel von’n ne’en, gröttern Kreis Oosterholt worrn. In dat 19. Johrhunnert weer de Oort en Buurschop un later en Gemeen. De Gemeen Olendamm is to Anfang von
Neddersandhusen (hoochdüütsch Niedersandhausen) is en lütt Dörp in de Gemeen Oosterholt-Scharmbeek in’n Landkreis Oosterholt, Neddersassen. Binnen de Gemeen höört de Oort to de polietsche Oortschop Sandhusen. De Oort liggt in dat Düvelsmoor. Dat Water ut dat Rebeed flütt över’n Peergraven na de Beek hen af. Neddersandhusen is op dree Sieden von dat Naturschuulrebeed Moor bi Neddersandhusen ümgeven. De Naveröörd sünd Heilsdorp in’n Noorden, Verlüssmoor un Heißenbuttel in’n Noordoosten, Düvelsmoor in’n Oosten, Wulfsborg un Olendamm in’n Süden, Pennigbüttel in’n Süüdwesten, Sandhusen in’n Westen un Ströh un Spreddig in’n Noordwesten. Neddersandhusen is 1780 as Moorkolonie in dat Düvelsmoor grünnt worrn. De Oort hett vör 1885 to dat Amt Oosterholt tohöört. Na 1885 weer dat in’n Kreis Oosterholt, de 1932 mit’n Kreis Blomendal to’n ne’en un grötteren Kreis Oosterholt tohoopgahn is. De Oort weer fröher Deel von de Gemeen Ströh. As Ströh 1928/1929 mit Spreddig to een Gemeen tohoopslaten worrn is, is Neddersandhusen dorbi an de Gemeen Sandhusen wesselt. De Gemeen Sandhusen is denn an’n 1. März 1974 mit de Gemeenreform in Neddersassen Deel von de Gemeen Oosterholt-Scharmbeek worrn. Neddersandhusen is evangeelsch-luthersch präägt un höört to dat Kaspel von de Cosmae-un-Damiani-Kark in Hambargen. Dat is siet 1790 so. Vörher hett de Oort to
Neenfeld (hoochdüütsch Neuenfelde) is en lütt Dörp in de Gemeen Oosterholt-Scharmbeek in’n Landkreis Oosterholt, Neddersassen. De Oort liggt in dat Düvelsmoor. Dat Water ut dat Rebeed flütt in’n Süden över’n Fangstaken na de Hamm un in’n Oosten över Gravens na de Beek hen af. In’n Noorden is dat Naturschuulrebeed Pennigbütteler Moor. De Naveröörd sünd Olendamm un Olenbrügg in’n Noorden, Düvelsmoor in’n Noordoosten, Weyermoor un Waakhusen in’n Süüdoosten, Viehland un Moorhusen in’n Süden, Weyerdamm, Oosterholt, Muskau, Ahrensfeld un Ahrensfellerdamm in’n Süüdwesten, Horst un Neendamm in’n Westen un Pennigbüttel in’n Noordwesten. Neenfeld is 1788 as Moorkolonie in dat Düvelsmoor grünnt worrn. In de Franzosentied hett de Oort toeerst 1810 bet 1811 binnen dat Königriek Westfalen to de Mairie Pennigbüttel in’n Kanton Oosterholt höört un denn von 1811 bet 1814 to dat Franzöösche Kaiserriek ünner Napoleon un dor to de Mairie Oosterholt in’n Kanton Oosterholt. De Oort hett vör 1885 to de Huusvaagdie Oosterholt in dat Amt Oosterholt tohöört. Na 1885 weer dat in’n Kreis Oosterholt, de 1932 mit’n Kreis Blomendal to’n ne’en un grötteren Kreis Oosterholt tohoopgahn is. De Oort weer fröher en egenstännige Gemeen un is to Anfang von dat 20. Johrhunnert an de Gemeen Oosterholt-Scharmbeek kamen. Neenfeld is evangeelsch-luthersch präägt